PrintKey 2000
PrintKey 2000 er et freewareprogram beregnet til at lave print af dine skærmbilleder. Når du har installeret det, skal du bare trykke på Print Screen, og så laver programmet straks et skærmskud. Det smarte er, at programmet selv ”popper op” med skærmskuddet og giver dig mulighed for at justere lys, kontrast, farve, udsnit og størrelse, inden du printer det ud. En ekstra fordel er, at du kan konvertere det til sort-hvid, hvis det skal bruges i fx en rapport, der skal fotokopieres. Dit skærmskud kan naturligvis også straks gemmes som en billedfil. 

Dette K-program er beskrevet i det aktuelle nummer af Komputer for alle. I bladet kan du læse mere om, hvad programmet kan, og du får en detaljeret vejledning, der sætter dig i gang med at bruge det.